  Туспуктэм: vk.com (Александр Бречалов) Наталия Сильвестрова 2023-тӥ арын Удмуртиын трактористъёслы, механизаторъёслы, пудо-живот вордӥсьёслы, агрономъёслы, скалъёсты машинаен кысконъя операторъёслы 26 корка пуктозы. Ужъёсты «Комплексное развитие сельских территорий» программая быдэстозы. Со сярысь Удмуртилэн тӧроез Александр Бречалов «ВКонтакте» мерлыко вотэсысь бамаз ивортӥз. Укмыс корка Кез ёросын пуктозы, вить – Шаркан ёросын, куинь – Алнаш но Вотка ёросъёсын, кык – Сьӧлта ёросын, одӥген – Дэбес, Красногорск, Ува но Юкаменск ёросъёсын. Гурт возёс ужбергатонниос но ужасьёссылы коркаос пуктонэ пыриськозы – со понна кӧня ке коньдон висъялозы. Программалэн куронъёсызъя ӧнерчиос, вить ар ужаса, юртсэс огъя дунызлэсь 10 процентэз тыр басьтыны быгатозы, 10 ар ужаса – одӥг процентэз тыр гинэ. Тодэ вайытом, программа 2021-тӥ арын ужаны кутскиз, гурт возёсын ужасьёслы 15 коркаос пуктӥзы, 2022-тӥ арын – 37 семья выль коркаосазы улыны интыяськиз. Тегъёс: гуртвозёс корка лэсьтӥськон Удмуртия  